o
Derek Prince
Aviomiehet ja isät
Osa 2
Tähän olen opetuksellani pyrkinyt, tämä on minun sanomani ydintä:
aviomiehen menestys näkyy hänen vaimossaan.
Vaimon menestys näkyy hänen miehessään.
Eräältä kokeneelta papilta kysyttiin mielipidettä eräästä kristitystä.
Onko hän hyvä kristitty? Pappi vastasi: En tiedä vielä.
En ole tavannut hänen vaimoaan. Siinäpä viisas vastaus.
Katsotaanpa kahta Raamatun kohtaa.
Ensin se, mitä sanotaan vaimosta, 1 Kor 11:7.
Jätetään naisen pään peittäminen seuraavaan kertaan,
koska se on jotenkin - no ei nyt edes puhuta siitä.
"Miehen ei pidä peittää päätään, koska hän on Jumalan kuva
ja heijastaa Hänen kunniaansa."
Tai vaimo heijastaa miehen kunniaa.
Kreikassa, hepreassa, saksassa ja monissa muissa kielissä
sama sana merkitsee miestä ja aviomiestä.
Englannissa on valittava sopiva käännös,
mutta mis-sana sisältää molemmat merkitykset.
Vaimo siis heijastaa miehensä kunniaa.
Jos haluat tietää olenko hyvä aviomies, älä katso minua vaan vaimoani.
Hänestä käy ilmi miten olen onnistunut aviomiehenä.
Esitän avainsanan, jonka aviomiehen tulisi synnyttää vaimossaan:
turvallisuus.
Maailma on tulvillaan turvattomia naisia,
koska on niin paljon turvattomia aviomiehiä,
jotka eivät hoida hommaansa.
Katso Raamatun kuvausta todella hyvästä naisesta, Sananlaskut 31.
Tunnette varmaan Sananlaskujen viimeisen luvun viimeisen puolikkaan.
Siinä nainen ei ole yhtiön toimitusjohtaja vaan
erittäin hyvä vaimo ja äiti.
Sanonpa vain, että vaatii paljon enemmän sisua ja luonnetta
olla hyvä vaimo ja äiti kuin olla suuren yhtiön johtaja.
Emme lue koko tekstiä vaan tämän: "Jos hyvän vaimon löydät..."
Käännös ei ole hyvä. Hepreaksi Esched Hial?.
Hial? tarkoittaa vahvuutta, menestystä, voimaa.
"Kuka voi löytää todella hyvän naisen?".
Tämä on lauseen merkitys.
Sananlaskujen kirjoittaja jatkaa:
"Hänen hintansa on kalliimpi kuin rubiinien..."
Miehet, hankkikaapa arvostusta vaimoiltanne sanomalla tähän "aamen".
Vaimo on arvokkaampi kuin rubiinit. En kuullut mitään!
No nyt tuli pari aamenta. Tämä koituu teille siunaukseksi.
Saatte jotain erikoisen maistuvaa illallisella.
Huomaa, että kuvaus hyvästä vaimosta
alkaa, keskittyy ja päättyy aviomieheen.
Mikä on todistus vaimon hyvyydestä? Hänen miehensä.
Jae 11: "Häneen voit aina luottaa...
(jae 23) Hänen miehensä saa osakseen kunnioitusta
istuessaan vanhinten joukossa."
Miehellä on kunnianarvoisa asema, koska hän on hyvän vaimon mies.
Vaimonsa avulla mies on päässyt arvostettuun asemaan.
Lopuksi jae 28: "Hänen lapsensa kiittävät häntä,
hänen miehensä puhkeaa ylistämään."
Sanon teille aviomiehet ja myös itselleni,
että kannattaa kehua vaimoa. Uskokaa minua.
Ette tiedäkään kuinka paljon vaimo kaipaa kiitosta.
Ette voi mitenkään maksaa sitä, mitä hyvä vaimo tekee,
mutta antakaa hänelle kiitosta.
Se on mainio asia. Puhun tästä vilpittömästi erityisesti itselleni,
koska pidän herkästi itsestäänselvyytenä sitä,
mitä ihmiset hyväkseni tekevät.
Olen kiinnostunut ihmisten aikaansaamista tuloksista, ja
jos niitä syntyy, kiitos Jumalalle!
Mutta Jumala on opettanut minua, etten pitäisi toisten palveluita
itsestään selvinä, koska se ei kannata.
Tämä ei koske vain vaimoja vaan kaikkia, jotka
työskentelevät kanssamme ja palvelevat meitä.
Tutkaillaanpa hetki aviomiehen velvollisuuksia avioliitossa.
Otan viisi asiaa. Mikä on ensimmäinen, miehet?
Rakkaus tietenkin. Se ei ole vaihtoehto eikä suositus vaan käsky.
Efesolaiskirje 5:25
"Miehet, rakastakaa vaimoanne..."
Ellet rakasta vaimoasi, et ole kuuliainen Raamatulle.
Miten paljon tulee rakastaa?
"...niin kuin Kristuskin rakasti seurakuntaa ja
antoi henkensä sen puolesta." Tällainen rakkaus uhraa itsensä.
Se ei ole ottavaa vaan antavaa rakkautta.
Toinen miehen vastuualue on olla päänä.
1 Korintolaiskirje 11:3:
"Naisen (vaimon) pää on mies..."
Mitkä ovat pään tehtävät?
Jos ajatellaan ihmiskehoa, niin päällä on neljä tehtävää.
Se ottaa vastaan viestejä koko kehosta.
Se tekee päätöksiä.
Se käynnistää toiminnan ja näyttää menosuunnan.
Nämä ovat aviomiehen velvollisuuksia.
Oletteko kuulleet avioparista, joka oli ollut pitkään naimisissa.
Eräänä päivänä mies sanoi:
"Kun menimme naimisiin 22 vuotta sitten, sovimme,
että minä teen suuret päätökset ja vaimo pienet.
Tähän mennessä meillä ei ole ollut yhtään suurta päätöstä."
Kolmas vastuualue on huolehtiminen. 1 Tim 5:8:
Jos joku ei huolehdi omaisistaan ja lähimmistään,
hän on uskon kieltäjä ja pahempi kuin ei-uskova.
On saarnaajia, jotka eivät huolehdi omasta perheestään,
mutta kiertävät saarnaamassa.
Raamatun mukaan he ovat pahempia kuin ei-uskovat.
Vuosia sitten olin saarnaamassa eräässä paikassa
kun toinen pastori enempää ajattelematta huomautti, että
"erikoismies on mies poissa kotoa salkku kädessä".
Tuolloin matkustelin paljon Amerikassa saarnaamassa.
Sanat lävistivät sydämeni kuin nuoli ja ajattelin, että kuvaako tuo minua?
Mies, joka saa aikaan muualla mutta ei kotonaan.
Sellaisia saarnaajia on paljon.
En sano tätä kritisoidakseni vaan totean vain, että näin on.
He ovat aikaansaavia jonkun muun alueella mutta eivät kotonaan.
Seuraavaksi uudelleen Efe 5, joka on avainluku opetuksessani.
Efe 5:26 puhuu Kristuksesta:
"Hän antoi henkensä seurakunnan puolesta pyhittääkseen sen.
Hän pesi sen puhtaaksi vedellä ja sanalla."
Mielestäni tämä on aviomiehen velvollisuus:
pestä vaimonsa ja perheensä opettamalla Jumalan Sanaa.
Sillä on puhdistava ja pyhittävä vaikutus,
jollaiseen ei pysty mikään muu.
Tämä ei tarkoita sitä, etteikö vaimo voisi olla saarnaaja
ja henkevä pappi. Tästä huolimatta
päävastuu perheen opettamisesta tulisi olla miehellä.
Efe 5:29 jatkaa tätä teemaa:
"Eihän kukaan vihaa omaa ruumistaan, vaan
jokainen ravitsee ja vaalii sitä juuri niin kuin
Kristuskin hoitaa seurakuntaansa."
Siispä aviomiehillä on velvollisuus ravita ja helliä vaimoaan.
Hämmästytän vaimoani joskus sanomalla sellaista,
mitä minun ei hänen mielestään pitäisi sanoa.
Hän ei edes tiedä tätä, mutta minusta tuntuu, että
Jumala haluaa minun sanovan sen.
Vajaa vuosi sitten olin eräässä kokouksessa,
jossa sanoma oli hyvä. En muista kuka saarnasi.
Ennen ehtoollista oli hiljainen hetki. Puhuja sanoi:
"Jokainen kysyköön Jumalalta onko Hänellä jotain sanottavaa?"
Olen tarkka tässä tilanteessa,
koska jos Jumala sanoo jotain, en halua jättää sitä huomiotta.
Joskus en kysy mitään, mutta nyt kysyin kuitenkin.
Sain yksinkertaisen vastauksen: Ole ystävällisempi vaimollesi.
Et todellakaan ole koskaan kyllin ystävällinen vaimollesi.
En usko olevani epäystävällinen, mutta tajusin, että oli alueita,
joissa en ollut ymmärtäväinen, en ottanut huomioon vaimoni tarpeita.
Olemme kokeneet kovia viime vuosina.
Ruth on ollut vakavasti sairas ja
olemme taistelleet hänen terveytensä puolesta.
Kun hän sairastui, minun oli sanottava itselleni:
"Veli Prince, ei näytä siltä, että olisit ollut kovin hyvä aviomies."
Olen yrittänyt ottaa siitä opikseni.
Me molemmat olemme oppineet paljon.
Ei ole täydellisiä miehiä ja veljiä.
Eivät saarnaajatkaan ole täydellisiä aviomiehiä.
Totta puhuen joskus he ovat kaikkein kehnoimpia.
Puhutaanpa nyt vaimon velvollisuuksista.
Miksi vaimo yleensä annettiin miehelle? 1 Mos 2:18:
"Herra Jumala sanoi: "Ei ole hyvä ihmisen olla yksinään.
Minä teen hänelle kumppanin, joka sopii hänen avukseen."
Voit pohdiskella tuntitolkulla tätä jaetta, koska
tässä heprea on kovin hankala kääntää.
Ei nyt kuitenkaan mennä siihen.
"Minä teen hänelle kumppanin, joka sopii hänen avukseen."
Jumalan perimmäinen tarkoitus antaa vaimo Aatamille oli -
mitä sanotte, rouvat? En kuullut. Aivan oikein, Aatamin avuksi.
Monet ajattelevat, että jos olen apulainen, olen alempiarvoinen.
Hullu ajatus. Kristuksen ruumiissa kukaan ei ole toista ylempi tai alempi.
Jokaiselle on annettu paikka ja tehtävä.
Jumala edellyttää meiltä, että olemme uskollisia
Hänen meille antamassaan tehtävässä.
Kiitän Jumalaa siitä, että vaimoni ovat olleet suurenmoisia apulaisia.
Ilman vaimojani en olisi koskaan saavuttanut
sitä, mitä olen saavuttanut.
Seuraava vaatimus pistää vihneen nykynaisen kurkkuun eli
suostuminen miehen tahtoon.
Efe 5:22: "Vaimot, suostukaa miehenne tahtoon
niin kuin Herran tahtoon."
Monet miessaarnaajia tuntevat tämän raamatun kohdan, mutta
jättävät huomiotta edellisen jakeen:
"Alistukaa toistenne tahtoon Jumalaa peläten?"
Kristuksen ruumiissa tärkeintä alistumista on
alistua toinen toisensa tahtoon.
Jokaisen uskovan pitäisi olla alistettu kaikille muille uskoville.
Silloin ei ole diktatuurin ongelmaa.
Mutta kodissa vaimon tulee suostua miehensä tahtoon.
Saatat sanoa, että Pietari oli naimisissa, joka
vain tahkosi kirvestään,
mutta Paavali, joka oli naimaton, sanoi täsmälleen samoin.
Molemmat puhuvat aina ensin vaimon velvollisuudesta.
Sillä, jos vaimo ei täytä velvollisuuttaan,
miehen on melko mahdotonta täyttää omia velvollisuuksiaan.
Vaimolla on avain avata tai sulkea ovi aviomiehen hoitaa oma roolinsa.
Ensimmäisestä vaimostani haluaisin sanoa -
jotkut teistä tunsivat hänet, hän on puhunut täällä pari kertaa -
että hän oli tanskalainen ja huomattavasti minua vanhempi.
Kun nain hänet, hän oli jo kokenut lähetyssaarnaaja,
joka oli saanut aikaan jotain sellaista
mihin kukaan ennen häntä ei ollut pystynyt.
Hän oli hyvin älykäs henkilö ja lahjakas puhuja.
Jos hän olisi halunnut hallita minua, se ei olisi ollut hänelle ongelma.
Mutta hyvyyttään hän perääntyi
ja salli tämän kokemattoman miehen olla kodin päänä.
Hänen on täytynyt kärsiä tuskaa joidenkin tekemisieni tähden.
Minulla ei ollut koskaan ollut veljiä tai siskoja, mutta
yhtäkkiä olin pää kodissa, jossa oli 8 tyttöä!
Jos luulette, ettei perheessä ollut kärsimystä, niin ette ole realistisia.
Mutta Lydia perääntyi ja antoi minun ottaa paikkani.
En olisi millään voinut ottaa sitä, jos hän olisi pitäytynyt asemassaan.
En olisi koskaan ollut sitä, mitä olen nyt ilman Lydian perääntymistä.
Kolmas vaimon tehtävä on tukeminen.
Jumala on luonut ihmiskehon niin, ettei pää pysy pystyssä itsestään.
Oletteko ajatelleet tätä?
Jos mies on pää, niin keho tukee häntä.
Tästä on päävastuussa vaimo. Naiset, sanon teille, että
miehet ovat perin heikkoja otuksia monin tavoin.
He tarvitsevat tukea!
He voivat näyttää ulkoapäin machoilta,
pitää mekkalaa ja mahtailla, mutta sisältä he ovat hiiriä.
Heille pitää olla ystävällinen. On nähtävä heidän heikkoutensa
ja otettava se huomioon lieventävänä asianhaarana.
Seuraava asia, jonka haluaisin vaimoni tekevän,
hän tekeekin sen hienosti, on rohkaiseminen.
Moniko teistä miehistä haluaisi vaimonne rohkaisevan teitä?
Ei ole mitään sen tuskallisempaa kuin miestään lannistava vaimo.
Mies on saarnaaja, joka on juuri pitänyt huonon saarnan ja
saanut huonoa palautetta.
Kotona vaimo sanoo, että olipa kehno saarna!
Mitään ei ole enää tehtävissä, mies on nilviäinen.
Mutta jos vaimo sanoo: "Se ei ollut parhaita saarnojasi,
mutta minä pidin siitä." Silloin mies alkaa tuntea, että
ehkä on vielä toivoa. Ehkä pystyn vielä hyvään saarnaan.
Muistakaa, että Pyhää Henkeä kutsutaan rohkaisijaksi.
Sana on käännetty "lohduttajaksi",
mutta parempi käännös on "rohkaisija".
Rohkaistessasi miestäsi täytät Pyhän Hengen tehtävän
siinä tilanteessa.
Viimeiseksi, vaimon tehtävä on esirukoilla miehensä puolesta.
Vaimot, älkää tuhlatko aikaa murehtimalla miestänne,
arvostelemalla ja hänen virheidensä osoittamisella.
Menkää polvillenne, kiittäkää Jumalaa miehestänne ja
rukoilkaa hänen puolestaan. Te korjaatte siitä hyödyn.
Meillä Ruthin kanssa on ollut pari tuttavaperhettä vuosien ajan.
Molempien miehillä oli heikkouksia ja ongelmia elämässään.
Vaimot päättivät yhdessä rukoilla miestensä puolesta joka aamu.
He rukoilivat uskollisesti vuosia. Nyt molemmilla miehillä menee hyvin.
Toinen on menestyvä saarnaaja,
toinen on menestynyt maallisessa työssään.
Kumpikaan ei olisi päässyt asemaansa,
elleivät heidän vaimonsa olisi rukoilleet hellittämättä ja uskollisesti.
Koti on seurakunnan malli.
Tästä seuraa, että tuskin seurakunta on koskaan
vahvempi kuin ne kodit tai perheet,
joista seurakunnan jäsenet muodostuvat.
Luetaanpa 1 Tim 3:4-5,
jossa puhutaan seurakunnan johtajan ominaisuuksista:
"Hänen on pidettävä hyvää huolta perheestään ..."
"...kasvatettava lapsensa tottelevaisiksi
(mikä ei ole nykyisin helppoa, lienette saamaa mieltä).
Jos joku ei osaa pitää huolta omasta perheestään,
kuinka hän voisi huolehtia Jumalan seurakunnasta?"
Ominaisuudet, joilla pitää huolta perheestä ja ominaisuudet, joilla
hoitaa Jumalan seurakunnan asioita ovat melkein samankaltaiset.
Tietyssä mielessä perheen isän rooli on olla pastori tai paimen.
Vaimon tehtävä on auttaa, kuten aiemmin näimme.
Mikä on teologinen ja kirkollinen sana auttajalle? Diakoni.
Diakoni tarkoittaa auttajaa.
Aviomies on perheen vanhin, vaimo diakoni tai diakonissa
ja lapset ovat kuin paimennettava lauma.
Perhe on siis mikroseurakunta, jossa on kolme elementtiä:
vanhemmisto tai pastorit, diakonit tai auttajat ja itse seurakunta.
Ymmärrättekö? Kirkko ei voi olla sen paremmassa järjestyksessä kuin
ne perheet, joista seurakunta muodostuu.
seurakunta ei voi olla paremmassa järjestyksessä kun
perheet jotka muodostavat sen.
Tämä väite pitää paljolti paikkansa.
Mutta niin usein seurakuntien johtajilta jää näkemättä
miten tärkeää on pitää perheet kunnossa,
jos mielivät seurakunnan olevan kunnossa.
Kerron kahdesta mielenkiintoisesta opetukseni sovelluksesta.
Uskon niiden kiinnostavan teitäkin.
Palatkaamme Jumalan alkuperäiseen tarkoitukseen luoda mies ja nainen.
1 Mos 1:27-28:
"Ja Jumala loi ihmisen kuvakseen, Jumalan kuvaksi hän hänet loi,
mieheksi ja naiseksi Hän loi heidät."
Ensin sanotaan "hänet", yksikkö, ja sitten "heidät", monikko.
Mieheksi ja naiseksi Hän loi heidät.
Sitten Jumala puhui heille molemmille yhdessä,
ei vain miehelle, ja Hän sanoi:
"Jumala siunasi heidät ja sanoi heille:
Olkaa hedelmälliset, lisääntykää ja täyttäkää maa
ja ottakaa se valtaanne."
Emme mene pidemmälle. Jumalan tarkoitus ei ollut, että
mies yksin olisi hallinnut maailmaa vaan että mies ja nainen yhdessä
hallitsevat maata Jumalan puolesta Hänen antamallaan auktoriteetilla.
Vahvin yksittäinen elementti hengellisessä sodankäynnissä
ja auktoriteetin käytössä on aviopari, joka elää harmoniassa ja ykseydessä.
Silti se on Jumalan tapa hallita.
Ei mies yksin eikä nainen yksin vaan mies ja nainen
yhdessä Jumalan asettaman avioliittomallin mukaisesti.
He hallitsevat.
Näytän pari yksinkertaista hengellistä periaatetta, jotka soveltavat tätä.
Mat 18:18-20 Jeesus puhuu:
"Totisesti: kaikki, minkä te sidotte maan päällä, on sidottu taivaassa,
ja kaikki, minkä te vapautatte maan päällä, on myös taivaassa vapautettu.
Minä sanon teille: mitä tahansa asiaa kaksi teistä yhdessä sopien
maan päällä rukoilee, sen he saavat Minun Isältäni, joka on taivaissa.
Sillä missä kaksi tai kolme on koolla Minun nimessäni
(kreikaksi "minun nimeeni", kokoontumisen keskipiste
on Jeesuksen nimi) siellä Minä olen heidän keskellään."
Minimi on kaksi tai kolme henkilöä.
Tästä pienimmästä perusjoukosta Jeesus sanoo, että
minkä te sidotte maan päällä, kreikaksi "on oleva sidottu taivaassa".
Mitä tahansa te vapautatte maan päällä,
se on oleva vapautettu taivaassa.
Tämä on mahtavaa tekstiä, koska se tarkoittaa, että
mitä me sanomme maan päällä määrää mitä tapahtuu taivaassa.
Usein me odotamme Jumalan toimivan,
mutta joskus Jumala odottaa meidän toimivan.
Minulla oli pastoriystävä Tanskassa. Hän on jo Herran luona.
Häntä vaivasi avioero-ongelma, vaikea ja arka asia.
Seurakunnassa oli kahdenlaista ilmaa, joten
pastori ei ollut varma mitä tehdä.
Hän päätti viettää päivän Jumalan kanssa omissa oloissaan.
Tästä hän kertoi minulle ja Ruthille.
Hän sanoi Jumalalle:
"Jumala, mitä tahansa sanot, teen sen."
Hänen hämmästyksekseen Herra sanoi:
"Päinvastoin. Mitä tahansa sinä sanot, Minä teen sen."
Toisin sanoen päätös on tehtävä itse ja luulen, että
näin on varsinkin vaikeissa avioerotapauksissa.
Seurakunnan johdon tulee tehdä päätöksensä Raamatun perusteella,
ei mielivaltaisesti. Jos päätös on tehty rukoillen, Jumala sanoo: Hyväksyn sen.
Tavallaan aloite on meidän.
Mitä tahansa me sidomme maan päällä, se on sidottu taivaassa.
Mitä tahansa me vapautamme maan päällä,
on myös taivaassa vapautettu. Se toimii näin:
Kohtaamme tilanteen ja sanomme:
"Me sidomme sinut Jeesuksen nimessä".
Samassa se on jo sidottu taivaassa.
Hetkellä, jona me julistimme sen maan päällä, se oli tapahtunut taivaassa.
Mutta mitä edellytetään? Jae 19: "Minä sanon teille:
mitä tahansa asiaa kaksi teistä yhdessä sopien maan päällä rukoilee,
sen he saavat Minun Isältäni, joka on taivaissa."
Hämmästyttävä lupaus, edellyttäen, että kaksi sopii yhdessä.
Kreikan sana on symphoni, josta saamme sanan sinfonia.
Ei ole kyse vain älyllisestä sopimuksesta vaan harmoniasta.
Jos kaksi ihmistä maan päällä voivat olla täydellisessä sopusoinnussa,
niin mitä tahansa he rukoilevat, se tapahtuu.
Ehkä kysyt miten se on mahdollista? Esitän oman käsitykseni.
Ainoa keino päästä sopusointuun on olla
sopusoinnussa Pyhän Hengen kanssa.
Jos kaksi meistä on sopusoinnussa Pyhän Hengen kanssa,
niin se on Jumalan tahto.
Mutta avain käyttää auktoriteettia on sopusointu.
Nyt jotkut teistä aviopareista ymmärrätte miksi
sopusointuun pääseminen kohtaa vastustusta.
En ole muusikko, mutta joukossamme on muusikoita.
Tuskin on mitään kamalampaa kuin musiikki, joka
on melkein sopusoinnussa. Se on tuskallista.
Entä avioliitot, jotka ovat melkein sopusoinnussa?
Miltä ne kuulostavat Jumalan korvissa?
Täyttävätkö ne Jumalan tarkoituksen? Eivät.
Jumala on muusikko. Hän sanoo: Olen tarkka.
Jos kaksi teistä on sopusoinnussa keskenään,
niin mitä rukoilettekin, se tapahtuu."
Käsittääkseni tässä ilmenee hengellisen auktoriteetin
ehdoton ydin, joka on aviopareissa.
On totta, että muut voivat päästä sopusointuun paitsi avioparit.
Kaksi miestä voi sopia yhdessä, samoin kaksi naista.
Kiitos Jumalan missä tahansa näin tapahtuu.
Luonnollisimmat henkilöt, jotka sopivat keskenään mitä rukoilla,
on uskova aviopari. Jos toinen parista ei ole uskova,
niin sopiminen ei onnistu samalla lailla.
Mutta kun molemmat ovat uskossa, hartaita kristittyjä, niin
silloin yhteinen sopimus on suurin auktoriteetti, jota voimme käyttää.
Veljet ja sisaret, sopusoinnun saavuttamiseksi tarvitaan paljon
uhrautumista ja itsensä kieltämistä.
Se ei ole helppoa, koska vanha luontomme ei suostu sopusointuun.
Se on aina epävireessä kaikessa, myös itsensä kanssa.
Vielä yksi Raamatun kohta. Aamos 3:3:
"Lähteekö kaksi yhdessä kulkemaan, jos eivät ole siitä sopineet?"
Mikä siis mahdollistaa yhdessä kulkemisen?
Yhdessä sopiminen eli sopusointu.
Asialla on toinenkin puoli ja tämä on yksinkertaista.
Ihmiset joskus hymyilevät Ruthille ja minulle ja sanovat:
"Te käyttäydytte kuin teini-ikäiset, kuljette aina käsi kädessä."
Meistä on kiva kulkea käsi kädessä, mutta siihen sisältyy enemmän
koska Raamattu sanoo:
"Lähteekö kaksi yhdessä kulkemaan, jos eivät ole siitä sopineet?"
Ellette ole siitä sopineet, ette kulje yhdessä pitkään,
mutta yhdessä kulkeminen auttaa sopimaan.
Me kävelemme mieluusti yhdessä, ei tahdissa vaan epätahdissa,
koska käsi kädessä kävellessä on astuttava kuin paarinkantajat,
vastakkainen jalka eteen.
Me olemme kävelleet yli monien kansojen ja
me pidämme mustasukkaisesti kiinni sopusoinnustamme, koska
se on tärkeintä julistustoiminnassamme.
Rakas vanhempi veli, harras Jumalan palvelija, vuotta minua nuorempi,
kun koimme kovia paineita Ruthin sairauden takia, sanoi:
"Olen vakuuttunut siitä, että teidän julistustyönne menestys
perustuu teidän sopusointuunne. Älkää antako minkään pilata sitä."
Juuri tuolloin meidän piti taistella säilyttääksemme sopusointumme.
Emme taistelleet toisiamme vastaan vaan
kaikenlaisia pimeitä paineita ja meitä lannistavia voimia vastaan.
Vielä yksi ajatus loppuun. Moniko haluaisi olla profeetallinen?
Voitte olla kuin avioparit. Palataan vielä Efe 5:22-23:
"Vaimot, suostukaa miehenne tahtoon niin kuin Herran tahtoon,
sillä mies on vaimonsa pää niin kuin Kristus on seurakunnan pää;
onhan Hän seurakunnan, oman ruumiinsa, pelastaja."
Kun luet koko luvun ymmärrät, miksi avioliitto on mysteeri.
Se on pyhä siksi, että avioliitto on Kristuksen ja
seurakunnan välisen suhteen malli.
Monesti Vanhassa Testamentissa Jumala ei käskenyt profeettoja vain
julistamaan suullisesti vaan näyttämään jotain käytännössä.
Hän käski Jeremiaa panemaan ikeen niskaansa,
Hooseaa naimaan prostituoidun, Hesekieliä repimään reiän muuriin
ja näyttelemään ikään kuin joku pakenisi saarretusta kaupungista.
Eräs keino olla profeetallinen puhumisen sijaan on
visualisointi, antaa sanomalle näkyvä muoto.
Tässä meille tarjoutuu suuri mahdollisuus profetoida maailmalle.
Aviomiehenä ja vaimona me demonstroimme maailmalle
Kristuksen ja Hänen seurakuntansa välistä suhdetta.
Jos onnistumme, herätämme miesten ja naisten ruokahalun
oppia tuntemaan sitä, mikä tekee meistä onnellisia.
Hämmästyttävän moni on sanonut Ruthille ja minulle:
"Me haluaisimme olla kuin te."
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä